William Forbes Gatacre

William Forbes Gatacre (3 Desember 1843 - 18 Januarie 1906) was 'n Britse generaal tydens die Anglo-Boereoorlog. 

Hy is in Shropshire gebore en sluit by die 77ste Regiment of Foot aan in 1862. Hy doen diens in Burma (1889), Indië en Soedan (1895) en word aangestel as bevelvoerder van die Derde Divisie van die Suid-Afrikaanse veldmag in 1899. Hy moes die spoorlyn na Oos-Londen beskerm maar word op 10 Desember by Stormberg verslaan; een van die veldslae van die Swart Week. 

Later neem hy Dewetsdorp in, maar 'n Britse mag by Reddersburg was verplig om oor te gee weens Gatacre se onvermoë om die dorp te ontset. As gevolg hiervan word hy onthef van sy pos en in bevel geplaas van die distrik Colchester. Later het hy Abessinië verken en is in 1906 dood weens koors.

Bronne 
 Ensiklopedie van Suidelike Afrika, Eric Rosenthal, 1967.
 The Hall Handbook of the Anglo Boer War. Darrell Hall. ISBN 0-86980-949-0

Britse militariste
Generaals
Mense in die Tweede Vryheidsoorlog
Geboortes in 1843
Sterftes in 1906